Кармен Електра
Тара Лий Патрик (), по-известна като Кармен Електра (), е американски фотомодел, актриса и певица.

Биография 
Родена е в американския град Шарънвил, който е близо до Синсинати, под името Тара Лий Патрик. Учи в местна гимназия в покрайнините на Синсинати.

През 1991 г. отива да живее в Лос Анджелис. Скоро се запознава с певеца Принс, който успява да я убеди да смени името си на Кармен Електра. Скоро след това тя подписва договор с Пейсли Парк Рекърдс, звукозаписната компания на Принс. Така започва нейната кратка и неуспешна певческа кариера.

През 1995 г. Електра участва в различни ТВ предавания. През май 1996 г. се появява в списание „Плейбой“. Това дава тласък на кариерата ѝ и тя започва да получава повече предложения за участие в различни шоута и сериали, включително в „Спасители на плажа“ и Singled Out на Ем Ти Ви.

Електра играе в няколко филма, сред които Веселият бургер (1997), хорър пародията „Страшен филм“ (2000) и Старски и Хъч (2004). Често танцува и с екзотичната танцова група Пусикет Долс.

Семеен живот 
Електра става много известна с брака си със скандалната баскетболна звезда Денис Родман, продължил една година (1998 – 1999). През 2003 г. тя се омъжва за музиканта Дейв Наваро, бивш китарист на групите Джейнс Адикшън и Ред Хот Чили Пепърс. Двамата се разделят през лятото на 2006 г., а официално са разведени от 20 февруари 2007 г.

Дискография 
 Carmen Electra (1993)

Частична филмография 
 Веселият бургер (1997)
 Страшен филм (2000)
 Преживей го (2001)
 Дъщерята на шефа (2003)
 Старски и Хъч (2004)
 Островът на чудовищата (2004)
 Деца на килограм 2 (2005)
 Романтичен филм (2006)
 Страшен филм 4 (2006)
 Hot Tamale (2006)
 Епичен филм (2007)
 Искам Канди (2007)
 Запознай се със спартанците (2007)
 Бедствия и други катастрофи (2008)
 2-Headed Shark Attack (2012)

Външни препратки 

 Официален уебсайт
 

Американски певици
Американски актриси
Модели от САЩ
Плейбой модели
Родени в Охайо